
HUSORDENSREGLER
(vedtatt i sameiemøtet 25. mars 2003)
§ 1.  Alminnelige ordensregler

For at beboerne skal sikres orden, hygge og ro i hjemmene, er seksjonseier/beboer ansvarlig for at bestemmelsene i denne husorden overholdes. Leilighetene og eiendommen for øvrig må ikke brukes slik at det sjenerer naboene. 

§ 2.  Kasting av søppel

Søppel og avfall må ikke henlegges på sameiets område.  All søppel pakkes godt inn og sikres forsvarlig før det legges i søppelbeholderne. Sigarettstumper og lignende skal ikke kastes noe sted på fellesområdet, verken inne eller ute.

§ 3.  ”Gårdstunet” (Det Lille Grønne)

Det skal ikke legges ut avfall, brød eller lignende til fugler, da dette lett trekker rotter og mus til eiendommen.  Tomteområdet med vekster og beplantning skal vernes.  

Sjenerende ballspill og fritidsaktiviteter skal ikke forekomme.

§ 4.  Fasader/Oppganger/fellesrom

Risting av tøy i trappeoppganger og ut fra verandaer/vinduer må ikke fore-komme. Røyking er ikke tillatt i innvendige fellesområder.

Dører til kjeller og fellesrom skal alltid holdes låst. 

Uten samtykke er det forbudt å anbringe plakater og oppslag av enhver art på eiendommen, likeså å bemale vinduer og vegger utvendig og i fellesrom, sette opp skilter, montrer, markiser, flaggstenger, antenne etc.

§ 5.  Verandaer

Verandakasser til blomster skal være tette, slik at vanning ikke sjenerer naboene under. Verandakasser som er synlige fra gaten skal være farget sort, hvit eller grå.

Benyttes det grill skal denne være elektrisk eller gå på gass. Kullgrill skal ikke benyttes.

§ 6.  Ro i leilighetene, på verandaer, i næringslokalet og felles arealer

Det skal være ro mellom kl. 23.00 og kl. 07.00. 

Unødig smell ved lukking av entré- og utgangsdører må unngås. Lek eller unødvendig opphold i innvendige fellesarealer er ikke tillatt.
§ 7.  Utleie

Ved utleie har eieren av leiligheten det fulle ansvar overfor sameiet for enhver skade eller ulempe som måtte oppstå på grunn av leietakeren.

Ved salg eller fremleie må forretningsfører underrettes omgående.

Ved utleie eller fremleie har leietakerne det samme ansvar og de samme plikter som eierne.

§ 8.  Husdyr

Det forutsettes at husdyr ikke er til sjenanse for øvrige naboer på noen som helst måte. Dette gjelder både i og utenfor leilighetene. Det gjøres oppmerksom på at hunder må holdes i bånd.

§ 9.  Opplysningsplikt

Seksjonseiere er ansvarlige for at leietakere eller andre personer som er gitt adgang til leiligheten eller eiendommen for øvrig, gjøres kjent med og overholder husordensreglene. 

